b'\n_START_ARTICLE_\nKendall Hunter\n_START_SECTION_\nPelaajaura\n_START_PARAGRAPH_\nSan Francisco 49ers varasi yliopistojalkapalloa Oklahoman valtionyliopiston joukkueessa pelanneen Hunterin vuoden 2011 NFL:n varaustilaisuudessa nelj\xc3\xa4nnell\xc3\xa4 kierroksella, 115. pelaajana. Tulokaskaudellaan h\xc3\xa4n toimi Frank Goren varamiehen\xc3\xa4 yhdess\xc3\xa4 Anthony Dixonin kanssa._NEWLINE_Hunter loukkasi polvensa harjoitusleirill\xc3\xa4 kes\xc3\xa4ll\xc3\xa4 2014, eik\xc3\xa4 kyennyt ollenkaan pelaamaan kaudella 2014. H\xc3\xa4n teki sopimuksen joulukuussa 2015 New Orleans Saintsin kanssa, jossa h\xc3\xa4n pelasi vain kaksi ottelua ennen kauden p\xc3\xa4\xc3\xa4tt\xc3\xa4v\xc3\xa4\xc3\xa4 loukkaantumista._NEWLINE_Kes\xc3\xa4ll\xc3\xa4 2017 Hunter teki sopimuksen kanadalaisen jalkapallon p\xc3\xa4\xc3\xa4sarjassa CFL-liigassa pelaavan Toronto Argonautsin kanssa. Hunter osallistui joukkueen harjoitusleirille, mutta p\xc3\xa4\xc3\xa4tti lopettaa uransa ennen kauden alkua.'